《郡斋酌别送郑御史还贵溪用联句韵》
明代·周瑛

短箔疏帘风雨深，一壶浊酒夜谈心。青山何处寻同调，白发此时逢赏音。

徐稚到门应下榻，管宁锄地独挥金。悬知别后相思忆，两地停云向夕阴。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。